คาดเงินบาทสัปดาห์หน้ากรอบ 30.30/70
ศูนย์วิจัยกสิกรไทย คาดเงินบาทสัปดาห์หน้ากรอบ 30.30/70 บาท จับตาตัวเลขเศรษฐกิจสหรัฐ
10 มี.ค. 2555

ศูนย์วิจัยกสิกรไทย คาดเงินบาทสัปดาห์หน้ากรอบ 30.30/70 บาท จับตาตัวเลขเศรษฐกิจสหรัฐ 
บริษัท ศูนย์วิจัยกสิกรไทย จำกัด รายงาน แนวโน้มค่าเงินบาทสัปดาห์ถัดไป (12-16 มี.ค. 2555) เงินบาทอาจเคลื่อนไหวในกรอบ 30.30-30.70 บาทต่อดอลลาร์ โดยคงต้องจับตาการตอบรับของตลาดต่อผลการตัดสินของ ISDA ที่มีต่อกระบวนการแลกเปลี่ยนพันธบัตรของกรีซ การประชุมรัฐมนตรีคลังยูโรโซน และผลการประชุมนโยบายการเงินของธนาคารกลางสหรัฐฯ ขณะที่ตัวเลขเศรษฐกิจสหรัฐฯ ที่สำคัญในระหว่างสัปดาห์ ได้แก่ ผลสำรวจแนวโน้มธุรกิจของเฟดสาขาฟิลาเดลเฟีย ผลสำรวจภาคการผลิตของเฟดสาขานิวยอร์ก ดัชนีความเชื่อมั่นผู้บริโภค (เบื้องต้น) เดือน มี.ค. ยอดค้าปลีกดัชนีราคาผู้บริโภค-ผู้ผลิต การผลิตภาคอุตสาหกรรม งบประมาณของรัฐบาลกลางเดือน ก.พ. ข้อมูลเงินทุนไหลเข้าสุทธิสู่ตลาดการเงินสหรัฐฯ เดือน ม.ค. ดุลบัญชีเดินสะพัดประจำไตรมาส 4/2554 และจำนวนผู้ขอรับสวัสดิการว่างงานรายสัปดาห์